6.9.2022.
HR
Službeni list Europske unije
C 342/21 utorak, 15. veljače 2022.
33. poziva države članice da nastave s reformom poreznih tijela, ubrzaju digitalizaciju i počnu primjenjivati strateške pristupe za potporu MSP-ovima u izvršenju poreznih obveza te da utvrde mogućnosti za smanjenje opterećenja; poziva države članice da provedu temeljite i snažne reforme u pogledu složenosti poreznih sustava u cilju smanjenja birokracije, administrativnog opterećenja i troškova usklađivanja; podsjeća da europska suradnja u tom području i razmjena najboljih praksi među poreznim tijelima imaju visoku dodanu vrijednost; 34. poziva države članice da bolje iskoriste program EU-a Fiscalis kako bi se poboljšala suradnja među poreznim tijelima u njihovim reformskim naporima; u tom pogledu poziva Komisiju da uspostavi program razmjene za porezne službenike u okviru programa Erasmus kako bi se potaknula primjena najboljih praksi; 35. traži od Komisije da prati i nadgleda nove nacionalne porezne reforme ili mjere provedene kao rezultat pandemije bolesti COVID-19 kao potpora gospodarstvu, posebno mjere koje nisu privremene; poziva države članice da provedu reforme poreznih sustava i iskoriste mogućnosti koje nude europski instrumenti za potporu gospodarskom oporavku; naglašava da se tim reformama mora poštovati europski fiskalni okvir; podsjeća da bi se te reforme trebale provoditi uz potpuno poštovanje nacionalnih nadležnosti u poreznim pitanjima, ali naglašava da bi snažna koordinacija među državama članicama dovela do znatne dodane vrijednosti; 36. podržava visoke standarde poštovanja prava poreznih obveznika, posebno u pogledu privatnosti i zaštite podataka, a posebno pojedinaca, u svim političkim i zakonodavnim postupcima u vezi s oporezivanjem; 37. napominje da se u većini nacionalnih postupaka javne nabave u državama članicama najniža cijena koristi kao jedini kriterij za dodjelu ugovora o javnoj nabavi; podsjeća na poziv Vijeća Komisiji da razmotri kako riješiti negativne učinke koji proizlaze iz sudjelovanja ponuđača u aktivnostima u jurisdikcijama uvrštenima na EU-ov popis nekooperativnih jurisdikcija u porezne svrhe; poziva Komisiju da u tom pogledu preispita svoju strategiju javne nabave; Pregled stanja oporezivanja u EU-u 38. prima na znanje tekući rad Komisije na pregledu stanja oporezivanja u EU-u; preporučuje upotrebu ekonomskih pokazatelja kojima se omogućuje utvrđivanje poremećaja na jedinstvenom tržištu, kao što su razine izravnih stranih ulaganja, tantijema i kamata; ističe da takav pregled stanja mora doprinijeti borbi protiv štetnog poreznog natjecanja; poziva Komisiju da na odgovarajući način uzme u obzir znatne gubitke javnih prihoda koje nameću nacionalne porezne politike koje olakšavaju izbjegavanje plaćanja poreza; shvaća da se taj pregled stanja oporezivanja mora izraditi kao instrument za pomoć državama članicama u provedbi dobrih i čvrstih reformi u poreznim pitanjima; upozorava na to da se ne smije koristiti za stigmatiziranje određenih država članica, ali smatra da se njime može potaknuti rasprava o potrebnim reformama; potiče snažnu suradnju s postojećim europskim platformama u izradi tog pregleda stanja; shvaća da bi taj novi instrument mogao biti koristan za postupak europskog semestra, a posebno za preporuke po državama članicama; o o 39.
o
nalaže svojoj predsjednici da ovu Rezoluciju proslijedi Vijeću i Komisiji te vladama i parlamentima država članica.